# A Módosítás 2. számú melléklete amely a Keretmegállapodás

# 3. SZ. MELLÉKLETE

Közútkezelői Feladatok

***A BKK a Közútkezelési Rendeletben illetve egyéb jogszabályokban meghatározottaknak megfelelően a fővárosi közutak, műtárgyak és tartozékai kapcsán az alábbi Közútkezelői Feladatokat köteles ellátni vagy ellátásukról gondoskodni (kivéve a forgalomtechnikai feladatokat, melyek tekintetében mind az Önkormányzat, mind a kerületek tulajdonát képező utakra és tartozékaikra vonatkozik a feladatellátás, illetve az arról való gondoskodás):***

ÚTÜGYI KEZELŐI FELADATOK

1. a közúti közlekedéssel összefüggő önkormányzati feladatok (Kkt. 8. § (1), 9. § (2) bekezdése) ellátása kapcsán a képviselő-testületi döntések előkészítése, előterjesztések összeállítása
2. ***a fővárosi közutak*** és műtárgyaik működtetésére vonatkozó képviselő-testületi előterjesztések előkészítésében való közreműködés (véleményezés BFFH felkérése szerint)
3. javaslat, előterjesztés készítése a képviselő-testület részére a helyi közutak országos közúttá, vagy magánúttá nyilvánítására ***vonatkozóan;***
4. az útkezelői kötelezettségek megszegésével okozott káresemények kivizsgálása, indokolt esetben megtérítése, a peres eljárásokban való részvétel, illetve ***fővárosi közútkezelői*** minőségben a peres illetve hatósági eljárások folytatása, abban való részvétel;
5. helyi közutak osztályba sorolása kapcsán a képviselő-testületi döntések előkészítése, előterjesztés tervezetek összeállítása
6. a közút területén jel, jelzés, reklámtábla, reklámhordozó, reklámcélú berendezés vagy egyéb tárgy elhelyezéséhez való hozzájárulások ***eljáró kezelőként*** történő önkormányzat nevében történő kiadása, erre vonatkozó felszólítások és tájékoztatások megtétele, a hozzájárulás nélkül vagy attól eltérő módon a közút területén elhelyezett reklámcélú tárgyak vagy berendezések eltávolítása, a szükséges hatósági eljárás kezdeményezése a vonatkozó jogszabályokban megfelelően;
7. a helyi közutak, azok műszaki, minőségi, forgalmi, baleseti adatai, valamint a forgalmi rendjét meghatározó jelzések, továbbá a közút üzemeltetésére, fenntartására és fejlesztésére fordított költségek nyilvántartása, kapcsolódó mérések elvégzése (pl. teherbírás mérés stb.)
8. ***a fővárosi közutak*** felbontásához annak területén, az alatt vagy felett építmény vagy létesítmény elhelyezéséhez, a ***fővárosi*** közút területének egyéb nem közlekedési célú elfoglalásához szükséges kezelői hozzájárulások önkormányzat nevében történő kiadása, illetve a kapcsolódó felülvizsgálati feladatok elvégzése
9. a közlekedési hatósági eljárás kérelmezése, ha a közutat nem közlekedési célból hozzájárulás nélkül, vagy a hozzájárulásban előírt feltételektől eltérően vették igénybe, illetve, ha az igénybevétel miatt a helyreállítás befejezésétől számított három éven belül keletkezett süllyedést vagy más hibát az igénybevevő felszólításra sem javítja ki; a közút nem közlekedési célból történő igénybevételére vonatkozó hozzájárulásokban foglaltak ellenőrzése, érvényesítése, a kapcsolódó nyilvántartás vezetése és a vonatkozó jelentések készítése.
10. útcsatlakozás létesítéséhez hozzájárulások önkormányzat nevében történő kiadása (A hozzájárulás kérdésében 30 napon belül köteles nyilatkozni. E határidő – indokolt esetben – egy ízben további 30 nappal meghosszabbítható.)
11. a közlekedés biztonsága érdekében a Kkt. 41. § (1) bekezdésében megjelölt építmény, útcsatlakozás tulajdonosának (kezelőjének) felszólítása annak felújítására, korszerűsítésére vagy megszüntetésére, ennek eredménytelensége esetén közlekedési hatósági eljárás kezdeményezése, az elrendelt intézkedések megvalósításának ellenőrzése
12. a közút műtárgyának minősülő burkolt árokba, csatornába, vagy más vízelvezető létesítménybe, a közút területén kívüli területekről származó vizek bevezetéséhez hozzájárulás önkormányzat nevében történő kiadása, ezzel kapcsolatosan a hozzájárulásokban foglaltak ellenőrzése, érvényesítése, vonatkozó jelentések készítése
13. a közterületen a közút tengelyétől számított ötven méteren, autópálya, autóút és főútvonal esetén száz méteren belül építmény elhelyezéséhez, kő, kavics, agyag, homok és egyéb ásványi nyersanyag kitermeléséhez, illetve a közút területének határától számított tíz méter távolságon belül fa ültetéséhez, vagy kivágásához való hozzájárulások önkormányzat nevében történő kiadása, ezzel kapcsolatosan a hozzájárulásokban foglaltak ellenőrzése, érvényesítése, vonatkozó jelentések készítése
14. annak, aki a közúti forgalom biztonságát, zavartalanságát a közút, annak műtárgya, tartozéka beszennyezésével, a közúti jelzés, vagy egyéb tárgy elhelyezésével, eltávolításával, megváltoztatásával, vagy más hasonló módon sérti, vagy veszélyezteti, az eredeti állapot helyreállítására, a veszély megszüntetésére, és az azt előidéző magatartástól való tartózkodásra való felszólítása; ennek eredménytelensége esetében közlekedési hatósági eljárás kezdeményezése; ennek kapcsán a közúti forgalom biztonságát, zavartalanságát befolyásoló szennyeződések eltávolítása (saját ellenőrzések, valamint a BKK-hoz bejövő jelzések alapján), vonatkozó jelzések ellenőrzése
15. a rendőrség, a tűzoltóság és a fegyveres erők megkeresésére a közút lezárásához, forgalmának korlátozásához (eltereléséhez) való hozzájárulások önkormányzat nevében történő kiadása.
16. a megengedett össztömeget, illetőleg a megengedett legnagyobb tengelyterhelést meghaladó, a túlméretes, továbbá a lánctalpas jármű közlekedéséhez hozzájárulás önkormányzat nevében történő kiadása, illetve a jogszabályban megjelölt esetekben a hozzájárulás megtagadása.
17. a közút melletti olyan tevékenység észlelése esetén, amely a közlekedés biztonságát vagy a közút állagát veszélyezteti, a szabályszegőnek a tevékenység megszüntetésére vagy a közlekedés biztonsága, illetőleg a közút állagának védelme érdekében szükséges intézkedés megtételére való felszólítása; ennek eredménytelensége esetében közlekedési hatósági eljárás kezdeményezése, ennek kapcsán a közúti forgalom biztonságát, zavartalanságát befolyásoló tevékenység megszüntetésének ellenőrzése (ellenőrzések, valamint a BKK-hoz bejövő jelzések alapján), vonatkozó jelzések ellenőrzése.
18. ha a közút mellett fekvő ingatlanról a közútra föld, iszap, kő vagy egyéb anyag kerül, illetve az ingatlanon lévő fákon és növényzeten az út állagának védelme és a közúti forgalom biztonsága érdekében szükséges gondozási munkákat az ingatlan tulajdonosa nem végzi el, a szükséges intézkedés megtételére való felszólítás; ennek eredménytelensége esetében közlekedési hatósági eljárás kezdeményezése; a közúti forgalom biztonságát, zavartalanságát, az út állagának védelmét befolyásoló gondozási munkák ellenőrzése
19. a közút nem közlekedési célú igénybevételéhez való hozzájárulás megtagadása 19/1994. (V. 31.) KHVM r. 6. § (3) bekezdésében meghatározott esetekben
20. a közút igénybevételéért fizetendő díj összegének képviselő-testületi döntés általi megállapítása kapcsán szakmai véleményezés nyújtása, a szakmai előkészítő tevékenység ellátása
21. a közút hozzájárulás nélküli vagy a hozzájárulásban foglaltaktól eltérő igénybevétele esetén fizetendő pótdíj megállapításának kérelmezése a közlekedési hatóságtól
22. a Kkt. 16. § (2) bekezdésében foglalt esetben a főpolgármester intézkedéseiben közreműködés, ennek kapcsán beszámoló jelentések készítése a főpolgármester és igény szerint a képviselő testület részére, az elemi kár, rendkívüli helyzet hatásai mérséklése, elhárítása és a lakosság tájékoztatása körében felmerülő feladatok ellátása;
23. a ***fővárosi közutak*** üzemeltetésére és fenntartására vonatkozó szolgáltatói szintre vonatkozó szakmai javaslat, az létesítményjegyzékre vonatkozó szakmai javaslat elkészítése;
24. köteles az Önkormányzat tulajdonában, kezelésében lévő közterületeken létesített kerékpártámaszokat fenntartani és üzemeltetni;

FORGALOMTECHNIKAI FELADATOK

1. forgalmi rend kialakítása, az utak forgalmának szabályozása. Forgalmi rend felülvizsgálatok vezetése, irányítása.
2. forgalmi rend felülvizsgálatok (rendszeres és eseti)
3. forgalmi rend ellenőrzések (tematikus ellenőrzési feladatok megtervezése, lebonyolítása)
4. forgalomba helyezések, ütemváltások esetében kezelői érdekek képviselete,
5. kezelői hozzájárulások önkormányzat nevében történő kiadása
6. engedélyek kiadása a „Mindkét irányból behajtani tilos”; „Kivéve engedéllyel” közúti jelző- és kiegészítő tábla hatálya alá eső korlátozással érintett területen lakó, ott telephellyel rendelkező vagy oda (onnan) áruszállítást végző természetes és jogi személyek részére a behajtásra, (engedélyek alapján a jelzések elhelyezése, fenntartása, ellenőrzése)
7. az országos közutat keresztező, illetőleg ahhoz csatlakozó helyi közúton, az útkereszteződés szabályozása miatt szükséges közúti jelzéseket a keresztezett út kezelője által meghatározott feltételeknek megfelelő elhelyezése,
8. kezelői képviselet különböző egyeztetéseken, tárgyalásokon
9. balesetelemzések, konfliktus vizsgálatok elvégzése
10. a közúti jelzések elhelyezése, fenntartása, üzemeltetése és eltávolítása feladatai meghatározása és ellátása
11. forgalomtechnikai jellegű fejlesztések előkészítése (kapcsolódó felülvizsgálatok elvégzése v. végeztetése, üzemeltetői vélemény beszerzése stb.), közlekedési jelzőlámpákkal kapcsolatos feladatok
12. forgalomtechnikai eszközöket ért károkkal, károkozásokkal kapcsolatos biztosítási ügyintézés
13. védett övezetekben és a korlátozott forgalmú övezetekben az Önkormányzat illetékességébe tartozó területeken a szükséges forgalomtechnikai jelzések és kiegészítő eszközök kihelyezése, időszakos ellenőrzése, szükség szerinti módosítása vagy pótlása
14. gondoskodás a forgalom elterelések esetén a szükséges áruellátási lehetőségek biztosításáról

ÚTÜZEMELTETÉSI FELADATOK (SZOLGÁLTATÓ IGÉNYBEVÉTELÉVEL)

1. ***a feladatat ellátással érintett*** közútkezelési és -üzemeltetési feladatok ellátása (arról való gondoskodás, hogy a kezelt közutak és létesítményeik a biztonságos közlekedésre alkalmasak, közvetlen környezetük esztétikus és kulturált legyen), e feladatok jogszabályoknak megfelelő definiálása
2. egyeztetések, bejelentés fogadása illetve továbbítás az illetékes gazdasági társaságok, szervek felé a hóeltakarítás, tisztántartás, síkosságmentesítés kapcsán.
3. útellenőrzési feladatok ellátása
4. a közlekedés biztonsága érdekében a közút melletti ingatlan tulajdonosát terhelő, halasztást nem tűrő munkának a tulajdonos egyidejű értesítése mellett, annak költségére való elvégzése, ha azokat a tulajdonos felszólítás ellenére sem végzi el. A hatósági rendelkezés szakmai megalapozottságának ellenőrzése.
5. a közlekedés résztvevőinek a közlekedés biztonságát és zavartalanságát jelentősen befolyásoló körülményekről való tájékoztatása céljából információs szolgálat működtetése
6. a közút lezárása vagy forgalmának korlátozása (elterelése) a közúton folyó munka, a közút állagának védelme, a közúti forgalom biztonsága miatt
7. a ***fővárosi*** közút megrongálódásának haladéktalan kijavítása, és a közút forgalmának biztonságát veszélyeztető helyzet elhárítása. A kijavításig és a veszélyhelyzet elhárításáig a forgalomban résztvevők figyelmeztetése, szükség esetén sebesség- vagy súlykorlátozás elrendelése, illetőleg a közút lezárása
8. a közút állapota, tisztasága, nem közlekedési célú igénybevétele vonatkozásában ellenőrzés. A közúti jelzések láthatóságának, épségének és működésének biztosítása, továbbá a közút mellett végzett – a közút forgalmát érintő – tevékenység ellenőrzése. A közúttal és a forgalommal kapcsolatos információk beszerzése és továbbítása,

ÚTFENNTARTÁSI, FEJLESZTÉSI FELADATOK

1. a ***fővárosi közutak*** útfenntartásáról való gondoskodás, útfenntartási koncepció, stratégia elfogadásra történő előterjesztése, útfenntartási feladatok definiálása, beszámolás feltételek, minőségi követelmények meghatározása
2. a gyalogos-átkelőhelyek megvilágításához, a gyalogos-átkelőhelyhez vezető szilárd burkolatú járda, a gyalogút, a kerékpárút és gyalogos-felállóhely, a kiemelt szegélyen vagy padkán kívüli gyalogos korlátok, az egyéb gyalogos biztonsági berendezések létesítéséhez és fenntartásához, valamint a gyalogosok részére szolgáló vasúti gyalogos-átkelőhely és a kizárólag kerékpárosok közlekedését szolgáló vasúti átjárók létesítéséhez szükséges feladatok meghatározása, megvalósítás ellenőrzése. A létesítési, elhelyezési, építési, áthelyezési, fenntartási és üzemeltetési költségek viselése, ha jogszabály másként nem rendelkezik,
3. a közút és műtárgyai fenntartása, fejlesztése vagy karbantartása érdekében kötött vállalkozási szerződésekből eredő garanciális igények érvényesítése – a 3. sz. Melléklet 1. sz. Függelékében feltűntetett meghatalmazás formájában -, ezen belül az esetlegesen rendelkezésre álló vállalkozói biztosítékok terhére - így különösen a korábban az Önkormányzat által kötött vállalkozási szerződések esetén az Önkormányzat által lehívott bankgarancia összegek terhére - a helyreállítás vállalkozó nemteljesítése esetén vállalkozó helyetti elvégeztetése.
4. a ***fővárosi*** közút és műtárgyai működtetése, fejlesztése és az erre vonatkozó projektek szervezési, előkészítési, lebonyolítási, végrehajtási feladatainak ellátásáról való gondoskodás külön megállapodásban foglaltaknak megfelelően.

TÖMEGKÖZLEKEDÉSI KEZELŐI FELADATOK:

1. tömegközlekedési útvonalak és megállóhelyek tömegközlekedési szempontból történő kijelölése és módosítása valamint a tömegközlekedési hálózat módosításának ügyintézése

EGYÉB KEZELÉSI FELADATOK

1. A ***közútkezeléshez kapcsolódó*** zöldterületek kezelésével összefüggő feladatok, ennek keretében a zöldfelületek állapotának folyamatos ellenőrzése, ezen kezelői, illetve ellenőrzési tevékenység kapcsán észlelt körülményekre tekintettel a FŐKERT Zrt. felé intézkedések kezdeményezése, kapcsolódó önkormányzati testületi döntésekre vonatkozó javaslattétel, előkészítés
2. főutak utólagos zajvédelmével kapcsolatos feladatok, ennek keretében a részleges környezetvédelmi felülvizsgálat ellátása
3. A közlekedésben résztvevők tájékoztatására információs szolgálat működtetése.